經數: 一七一八

經名: 妙法蓮華經文句卷第五上

頁數: 六一

上              欄

樹蔭1益衆生. 故言觀樹. 經行者. 大乘三十

七品. 是行道法. 自以道品履一切地得成

佛道. 欲以此法化度衆生. 是故起行. 樹地

無有分別豈須報恩. 未曾有經云. 2□以

通化傳法. 名報恩耳. 過去因果經云. 佛成

道初一七日. 思惟我法妙無能受者. 二七日

思衆生上中下根. 三七日思惟誰應先聞

法. 卽至波羅柰. 爲五人說四諦. 陳如得法

眼淨. □□拔提十力迦葉摩訶男拘利未得

道. 佛重說四諦. 四人得法眼淨. 佛又說五

陰無常苦空非我. 五人得阿羅漢. 佛爲佛

寶. 四諦爲法寶. 五人及佛是六阿羅漢. 卽是

僧寶. 小雲疏云. 初三七日時已是說法華. 下

文宿王華智佛. 在七寶菩提樹下. 說法華

經. 當知今佛在菩提樹亦說法華. 而鈍根

衆生不堪. 允同諸佛開三敎化. 後於王城

說一乘耳. 若推智者意. 是則先在菩提樹

下說於佛慧. 後在餘處說佛慧. 例如今佛

先說華嚴後說法華. 故文云始見我身聞

我所說入如來慧. 除先修習學小乘者. 而

今亦令入如來慧. 與此義同也. 五比丘者.

諸女聽仙人說法.  惡生丘瞋割兩譬耳鼻

等血3變爲乳. 惡生王者拘□是. 仙人者佛

是. 佛誓令得甘露. 令初聞法音也. 問何

故初爲五人轉法輪. 答人先見諦故. 人是

現見故. 人爲證故. 佛所行事業與人同故.

諸天從人中得善利故. 人中有四衆故. 輪

王出世聲至他化自在. □陳如得道聲至梵

天. 佛得道聲至首陀會. 何故爾. 答善業名譽

中              欄

業. 稱[&FFFF]#父母師長業. 有上中下故爾也. 若

使有頂有耳識者. 佛聲亦至彼. 輪王行十

善善生欲天. 欲天喜我眷屬增多故. 陳如

離欲故徹梵. 佛最勝至尼□(云云). 若依大

乘. 佛得道聲遍至百億尼□. 又遍十方無量

無邊世界尼□(云云). 初轉法輪處. 菩提樹處.

初□利下處. 大神變處. 此四處諸佛皆定. 餘

處不定. 又除轉法輪一處. 其三處決定. 三

七日者. 舊云思理敎等. 又云勸誡等. 瑤師.

云事之至深. 至聖猶思而後行一七思佛智

微妙. 二4七思衆生根性不同. 三七思法藥

萬品卽擧偈證之. 我所得智慧微妙最第

一. 衆生諸根鈍. 云何而可度. 今明佛在法

身之地寂而常照. □以佛眼洞覽無遺. 豈

始至道場淹留三七方思此事. 言三七者.

明有所表也. 表佛初欲三周說法故. 假

言三七耳. 初七思法說. 次七思譬說. 後七

思因緣說. 皆無機不得. 是故息大施小也.

此偏就圓敎大乘爲釋耳. 若通途約大乘

釋者. 初七思惟欲說圓敎大乘. 次七思惟欲

說別敎. 後七思惟欲說通敎大乘. 皆無機

不得. 是故息大說三藏三乘. 爲方便之化

也. 觀心釋者. 初欲觀中道. 中道妙難觀不

得. 次欲觀卽假. 卽假觀分別智難生不得.

後欲觀卽空. 卽空巧度又不得. 方觀方便

析法小觀也. 從衆生諸根鈍下. 第二三行明

無機. 又爲三. 初半行明障重. 次如斯下. 第

二半行明不堪聞. 爾時梵王者下. 第三有

二行. 明諸梵雖請說大佛知無機所以不

下              欄

說. 我卽自思惟下. 第二有二行. 明念欲息

化. 又二. 初一行半. 明無機强說聞則有損.

後半行正明息化. 從尋念過去佛下. 第二

有十一行. 頌上於一佛乘方便說三也. 就

此爲二. 初十行正明化得. 後一行釋疑. 就

前十行有四. 初一行明三乘擬宜. 次作是思

下. 第二六行半明有機. 次思惟是下. 第三一

行半明施化. 次是名下. 第四一行明受5行.

尋念者. 念彼雖無大機不容永捨要以方

便而誘濟之. 非都不知開三. 欲引同諸

佛故. 云尋念也. 作是思惟下. 第二六行半

明有小機. 此又爲二. 初四行半明諸佛歎.

後二行明釋迦酬順. 上欲大化於彼無機

故諸佛不歎. 今欲說小曲會根緣. 則始終

得度. 所以佛歎也. 就初佛歎爲五. 初三句

釋迦自[&FFFF]#諸佛現. 佛現者. 由念佛方便力

故現. 現由擬法會機二義故佛現. 善哉下.

第二一行一句. 明諸佛正歎釋迦. 能隱實

設權. 故云善哉. 爲一施三引入佛慧. 卽是

第一6導師. 得是無上法者. 卽是得實智微

妙第一也. 而用方便力者. 隨諸一切佛. 隱

實用權也. 我等亦皆得下. 第三一行. 明諸

佛亦隱實用權. 如文. 從少智樂小法下. 第

四一行雙釋二義. 爲衆生少智不堪聞大

所以隱實. 而復樂小所以施權. 雖復說 三

下. 第五半行雙結二義. 雖復說三終爲顯

實也. 舍利弗當知下. 第二有二行明釋迦

酬順. 旣聞諸佛歎對曰南無. 南無此云敬

從. 又二. 初一行發言酬順. 後一行念順物

經數: 一七一八

經名: 妙法蓮華經文句卷第五上

頁數: 六二

上              欄

機. 從思惟是事下. 第三一行半. 正明施敎

也. 諸法寂滅相不可以言宣下. 卽是前說中

道無性佛種之理. 此理非數又不可說 . 今

以方便作三乘說. 又非生非滅. 而以方

便作生滅說. 又偏眞之理亦非示說. 以方

便故作四門說. 初爲五人說無常有門也.

是名轉法輪下. 第四一行. 明受行悟入也.

轉佛心中化他之法. 度入他心名轉法輪.

陳如初得見諦. 卽斷見惑分證滅諦. 亦是

分得有餘涅槃. 涅槃之音起自於此. 由此

得成無學. 便有羅漢之名. 能說三乘法者

名佛. 所說三乘卽法. 見諦羅漢等名僧. 三

寶於是現世間. 從久遠劫來下. 第二一行是

釋疑. 疑師云. 佛初未能鑒機. 尋念諸佛

始知根性. 卽釋云. 非我不知用於方便. 特

欲引同故念諸佛. 非始念方知. 從久遠劫

來見其樂小. 已爲[&FFFF]#示令盡衆苦. 所以聞

小卽得解脫也. 疑弟子云. 云何衆生一世

暫聞卽證羅漢. 卽釋云. 從久遠劫來爲其

[&FFFF]#示. 稱於本習故速得道. 舊云. 此偈懸指

壽量義. 今明論□密意. 或當如此. 明顯露

意是則不然. 何者將明壽量. 彌勒尙自不

知. 云何此中一偈懸指. 今以釋疑消文. 從

我見佛子等下. 第三有六行頌上顯實. 文

具四一. 初我見佛子下二行頌人一. 三乘行

人皆是佛子. 上文兼有其意也. 我卽作是念

下. 第二一行頌理一. 爲說佛慧. 卽是上一切

種智佛知見也. 舍利弗當知下. 第三二行頌

敎一. 但說無上道卽敎一也. 菩薩聞是法下.

中              欄

第四一行頌行一. 悉亦當作佛故. 是行一

也. 更就此文爲四意. 初二行明大乘機發.

亦云索果. 次兩行一句明佛歡喜. 衆生得

大乘益故. 次三句正明顯實. 次一行受行悟

入也. 明由機發故索果. 索果由於機發.

此應有四句. 自有障除機未發. 如諸羅漢

在三藏時. 以樂小故濁障雖除. 大根鈍故

妙機未發. 自有大機發障未除. 如法華中

諸凡夫人等. 雖未斷結以大根利故機發.

自有障卽除機卽發. 如說無量義時. 證二

乘果卽於此座大機卽發. 自有障未除大

機未發. 卽五千等是也. 志心佛道者. 卽是索

大非心小果也. 索有三意. 一大機有感果

之義. 機中論索. 二情中密心. 爲得爲不得

卽此意. 三發言索. 卽是殷懃三請也. 昔敎之

中已有二心. 但未發言. 至於今日具此三

索. 問昔出宅索三. 是機情索者. 文云如先

所許. 此乃心三何關心一. 答出外不見必

在異途. 將昔許三以心異意耳. 亦得是

索一也. 咸以恭敬心. 皆來至我所者. 一云.

[&FFFF]#小[&FFFF]#大. 大機感佛故云至佛所. 今明

非但機至佛所. 亦乃身到. 如無量義中四

衆圍繞. 合掌敬心欲聞具足道也. 曾從諸

佛聞方便所說法者. 此中初味調伏. 受行

三藏六度通別等三敎方便. 由此調熟故. 使

障除機發而心大也. 從我卽作是念下. 二

行一句. 明障除佛喜. 佛爲佛慧故出. 昔障

重無機. 不得卽說佛慧. 中間雖障除又未

得說. 今機發正是說時. 昔衆生根鈍智小.

下              欄

恐其謗法墮惡. 故未是說時. 今根利志大.

聞必信解故佛歡喜. 無畏者. 不畏執小謗

大起罪墮惡故言無畏. 於菩薩中下三句

正顯實也. 五乘是曲而非直. 通別偏傍而非

正. 今皆捨彼偏曲. 但說正直一道也. 菩薩

聞是法下一行. 明受行悟入. 六度通二菩薩.

初聞略說動舊執致新疑. 今悉已除. 非獨

菩薩. 二乘亦爾. 而云聲聞皆當作佛者. 昔

敎不說二乘作佛. 今行與授記. 授記豈獨

二乘. 除疑豈獨菩薩. 互存則兩備. 問菩薩何

疑. 答三藏說三僧祇未斷惑一斷卽入眞.

通敎說菩薩斷正留1習習盡卽成佛. 初聞

略說悉云方便. 昔眞昔成竟知安在. 又三乘

同學一道何意有別. 今聞法華掃蕩諸疑

無復遺芥. 從如三世諸佛下. 第四五行半.

頌上歎法希有. 非正爲下不虛譬本. 就此

爲二. 初一行頌上如是妙法. 妙法者權實

也. 如三世者. 引同諸佛用權. 權是引物之

儀式也. 說無分別法. 引同諸佛顯實. 實則

言語道斷豈存儀式. 又權實本無分別. 爲

鈍根小智分別權實. 今還悟入. 一三不二.

卽知佛說三一無分別也. 諸佛皆爾何獨我

耶. 諸佛興出世下四行半. 頌上時乃說之.

上亦擧曇花頌中還說諸佛興出世兩句. 久

久懸遠時有佛出. 此擧人難. 正使出於世兩

句. 此擧法難. 如今佛出世四十餘年始顯

眞實(云云). 無量無數劫兩句. 此擧聞法難. 如

五千之流. 梵音盈耳越席而去. 聞豈不難

乎. 能聽是法者兩句. 擧信受者難. 普衆唯身

經數: 一七一八

經名: 妙法蓮華經文句卷第五上

頁數: 六三

上              欄

子前達. 中下雖聽猶未能了. 擧曇花譬上

四難. 但合聞者難餘例可解. 從汝等勿有

疑下. 第五二行半. 頌上不虛又二. 初一行

半. 勿於可信人生疑. 次汝等舍利下一行.

勿於可信法起疑. 法王者. 夫爲人王言

則不二. 佛爲法王豈容虛說. 夫方便可是

權假. 眞實寧應是妄. 聞法王說法勿生疑

也. 舊從汝等舍利弗下七行. 不頌敦信. 但

是釋迦章中. 勸信弘經之意耳. 其文爲兩. 初

五行半令弘經使其行因. 次一行半. 略爲

受記. 初一行令其[&FFFF]#果行因必須弘經. 四

十餘年蘊在佛心. 他無知者名爲□. 一乘

直道總攝萬途故言要也. 以五濁惡世下一

行. 釋□要明障重之人終不能解. 故使如

來□不妄宣. 當來世下二行. 明弘經體. 初

一行明不善人勿爲說. 後明善人當爲說.

舍利弗去一行半. 雙結二義. 初1行結□要.

明此法如是先以萬億方便然後乃示眞

實. 後半行結弘經體. 其不習學不能曉了此.

正結不善者勿爲說也. 兼對習學者則能

曉了. 此乃可爲說也. 汝等旣已知下一行

半. 略爲授記. 上明三句論其有解. 中一句

明其無惑. 下半偈明其得記. 旣有解無惑.

正應歡喜作佛. 此中受記開下身子等得記

作本. 此中弘經開下命身子流通作本也.

舊意如此. 今明從五濁下. 第六六行. 頌上

2揀衆敦信. 上幸有此文. 近而不頌耶. 又二

初三行頌*揀衆. 次三行頌敦信. 五濁者一

行. 頌上*揀非佛弟子. 何者若樂諸欲. 是

中              欄

行魔業故須*揀之. 上文著涅槃. 尙非佛

弟子. 此文著生死. 那是佛弟子. 互*揀非耳.

終不心佛道者. 頌上*揀增上慢. 上慢者.

未得上法謂得上法. 是故其人不心佛道

也. 當來世惡人一行. 頌上如來滅後解義

者. 是人難得也. 有□愧淸淨一行. 頌上若

遇餘佛便得決了. 次三行頌上敦信. 若不

信此法無有是處. 初一行半敦信於權. 次

一行半敦信於實. 實權無疑自知作佛◎3

(云云)

釋譬喩品

◎4先總釋. 譬者比肉也. 喩者曉訓也. 託此比

彼寄淺訓深. 前廣明五佛長行偈頌. 上根

利智圓聞獲悟. 中下之流抱迷未5遣. 大悲

不已巧智無邊. 更動樹訓風擧扇喩月. 使

其悟解故言譬喩. 別釋者. 以世法比出世

法. 因於曾有聞未曾有踊躍歡喜. 如經世

間子父譬出世師弟. 又以世生法. 比出世

生法. 使□佛音敎不失大乘. 如經父知

諸子先心各有所好珍玩之具. 又以世滅.

比出世滅. 雖得無漏. 聞亦除憂惱. 如經我

爲其父應拔其苦難令[&FFFF]#燒煮. 又以世

不生不滅. 比出世不生不滅. 令其安住實

智中我定當作佛. 如經乘是寶乘直至道

場. 當知佛以一音說於譬喩. 巧令中下得

四悉檀益. 故言譬喩品也. 約敎解者. 佛意

本[&FFFF]#佛乘. 爲物不堪尋念先佛大悲方便.

趣於鹿苑稱[&FFFF]#三車. 二乘以下中自濟恩

不及人. 菩薩駕牛運他出火. 故名摩訶

下              欄

薩. 此三藏敎中譬喩也. 又三人同畏燒煮. 聲

聞如[&FFFF]#直去不□. 緣覺如鹿母□馳□顧.

菩薩如大象身□刀箭全群而出. 涅槃云.

[&FFFF]#馬此通敎中譬喩也. 又三乘發心近. 緣

理淺智慧弱. 斷通惑不能盡邊到底. 非

波羅蜜. 菩薩發心久遠. 理深智彊. 斷別惑

窮源盡性. 大品云. 二乘如螢火. 菩薩如日

光. 此別敎中譬喩也. 又始見我身聞我所

說. 卽皆信受入如來慧. 如斯之人易可化

度. 不令如來生於疲苦. 如華嚴中. 卽事而

眞不須譬喩. 爲未入者. 四十餘年更以異

方便. 助顯第一義. 今日王城決定說大乘.

普令一切開示悟入佛之智慧. 不令一人

獨得滅度. 如今如始如始如今無二無

異. 上根利智聞卽能解. 不令如來生於疲

苦. 亦不須譬喩□爲中下動執生疑□[&FFFF]#

岐道故. 須今日大車譬喩而得利益. 是名

圓敎中譬喩也. 本[&FFFF]#觀心例可解. 不復記

(云云). 法說有五段經文. 其一始竟四猶未了.

此品應在諸天說偈之後火宅譬喩之前. 出

經者. 調卷置領解之初耳. 又人云. 發起中

根. 置第二卷初. 如六瑞問答爲法說作序.

領解得記爲譬說作序. 此人情耳. 置法說

之後. 中根可不悟耶. 此領解段. 領其所聞

述其所解. 長行領與解合說. 偈中領與解

各陳. 故言領解段也. 文有二. 一經家[&FFFF]#. 二

身子自陳. [&FFFF]#爲二. 謂內解外儀. 內解在心

名喜. 喜動於形名踊躍. 從妙人聞妙法

得妙解. 若値一幸尙復欣[&FFFF]#. 肉三喜具足

經數: 一七一八

經名: 妙法蓮華經文句卷第五上

頁數: 六四

上              欄

寧不踊躍. 文云. 今從世尊聞此法音心懷

踊躍. 內外和合致此歡喜. 卽世界釋也. 又改

小學大. 棄貧事草庵. 受富豪家業. 文云. 今

日乃知眞是佛子. 是故歡喜. 此爲人釋也. 又

憂悔雙遣疑難□除. 內外妨障廓然大朗. 文

云. 我已得漏盡. 聞亦除憂惱. 是故歡喜. 此

對治釋也. 1又佛子所應得者皆已得之. 文

云. 安住實智中. 我定當作佛. 此第一義釋

也. 約敎者. 夫歡喜喜於入位. 而阿羅漢出

三界籠樊. 破四住子果. 對害不[&FFFF]#逢利不

欣. 今言歡喜決非世間喜也. 若苦忍明發.

若究竟無學先已得之. 今不應重喜. 若三

人同以無言說道. 體析雖異證空一致. 一

致之喜久已得之亦不重喜. 若二空觀爲方

便道. 假觀蕩二乘之隘陋. 空觀蕩凡夫之喧

湫. 過二邊惡得大歡喜. 依圓悟初發心住

名歡喜住. 初行亦名歡喜行. 知地亦名歡

喜地. 身子旣是上根利智. 必是超入之歡喜.

設不含入亦名歡喜. 此皆約敎釋也. 本[&FFFF]#

釋者. 身子久成佛號金龍陀. [&FFFF]#助釋迦爲

右面智慧弟子. 始從外道拔邪歸正. 示乳

味歡喜利益凡夫. 次示酪味歡喜利益賢

聖. 次示生蘇熟蘇歡喜利益菩薩. 今作醍

□入佛知見歡喜. 利益學佛道者. 如此等歡

喜. 皆[&FFFF]#所爲也. 觀心解不復記(云云). [&FFFF]#外儀

者. 卽起合掌名身領解. 昔權實爲二如掌

不合. 今解權卽實如二掌合. 向佛者. 昔權

非佛因實非佛果. 今解權卽實成大2圓

因. 因必趣果故言合掌向佛. 瞻仰尊顔者.

中              欄

表其解實. 實卽佛境非方便法. 瞻仰尊顔

無餘思念. 表開佛知見. 意解於實亦卽解

權. 身領於權亦解於實. 互擧一邊. 白佛下

日領解也. 卽是身子自陳. 文爲3二. 初長行

二偈頌. 初文爲三. 一標三喜章4二釋三結

成. 今從世尊. 標我身見佛身故名身喜. 聞

此法音. 依於佛口聞而歡喜故言口喜. 得未

曾有. 是我意解佛意故名意喜. 是爲標章

也. 次所以者何下. 第二釋者. 提昔之失顯

今之得. 從所以者何訖無量知見. 明昔不

見佛爲失. 昔佛爲菩薩授記. 我不豫斯

事. 見佛義遠旣不見佛故無身喜. 聞如是

法者. 若日照高山時. 密有聞義. 顯如聾

如啞. 不得道聞如是法也. *□是方等敎

中. 聞大乘實慧與今不殊. 故言聞如是

法也. 受記者. 亦是方等中. 與菩薩記. 二乘

不豫斯事. 甚自感傷. 思益 淨名中. 聞褒大

折小. 內疑而外鄙. 名爲感傷. 失一切知見

者. 失佛眼之見. 失佛智之知也. 從世尊

訖非世尊也. 明昔不聞法失. 良以身處山

林心執小道則不聞法故無口喜. 我5[&FFFF]#

獨處者. 思過之所也. 同入法性者. 正出其

過. 執所入之一理. 疑於三敎之能門. 一理

旣同而我失6知見. 三敎旣異而菩薩受[&FFFF]#.

受[&FFFF]#則如來有偏所以成過. 今述此失故

言悔過. 是我等咎者. 由我迷權何關理敎.

由我惑實何關佛偏. 追述昔非仰謝如來.

是爲引過自歸也. 從所以者何訖每自剋

責. 明意無解之失. 良以不待說所因則

下              欄

無實解. 又不識方便故無權解. 解無故故

無意喜. 昔失旣彰今得自顯. 不待說所因

者. 自責不解實也. 不解方便者. 自責不

解權也. 所因二義. 一不受待對於前. 二不

停待於後. 初照高山明三諦之惠. 是得佛

因. 以此待對於我. 而我不受失之於前. 諸

佛法久後要當說眞實. 我不停待. 於此兩

楹間. [&FFFF]#[&FFFF]#取小不解7實權. 如文. 而今從

佛 下結成三喜. 先結後成. 從佛是結身喜

也. 聞法結口喜也. 斷諸疑悔是結意喜. 乃

知眞是佛子. 近佛義成也. 從佛口生結口

成也. 從法化生是結意成. 如此消文文盡.

釋理理彰也. 更用四悉檀消文. 今從世尊

下. 是世界歡喜. 從所以者何. 提昔失顯今

得. 是爲人喜. 從世尊我從昔來. 對治喜也.

從今日乃知下. 是第一義喜也. 更約喜心

明四悉. 心喜動悅常未曾有. 喜動覺觀復

動于形(云云). 偈有二十五行半爲三. 初一

行頌標三喜. 擧我聞兼得佛也. 從昔來

下. 第二二十二行頌釋三喜. 又爲三. 今初

一行半頌見佛喜. 長行明失知見. 頌中明

不失大乘. 上論失論遠. 頌論近論得. 互

現耳. 我處於山谷下. 第二十一行. 頌上不

聞法. 又爲二. 初九行頌上身遠故不聞. 次

我本著邪見下. 第二兩行頌上入法性故

不聞. 邪見是凡人著. 入法性是二乘著. 俱

不聞法. 我[&FFFF]#於日夜者. 生死爲夜涅槃爲

日. 爲生死中有涅槃. 爲生死外有耶. 若得

悟時二疑雙遣. 又生死涅槃俱爲夜. 此疑得

經數: 一七一八

經名: 妙法蓮華經文句卷第五上

頁數: 六五

上              欄

除名爲日. 日出時二疑雙遣. 又世人二種.

一草創學大. 二習小入大. □其事相直入

者劣. 例如從阿毘曇中入者勝. 菩薩亦應

爾. 於華嚴中入者化道應弱. 五味□□入

者勝. 從而今乃自覺下. 第三有九行半. 頌

上心得妙解喜. 上明不待所因不解方

便. 頌中明1得所因又解方便. 聞當作佛

是所因. 聞五佛道同解魔非魔. 是解方便.

互顯一邊五佛章. 卽是領文也. 從聞佛柔

軟音下. 第三二行半頌上結成. 如文. 爾時

佛告舍利弗吾今下. 是第三述成段. 上身子

自陳得悟. 今如來述解非虛. 文有三. 一昔

曾敎大. 二中忘取小. 三還爲說大. 所以引

昔曾敎. 述其見佛之緣. 若中忘取小. 述其

憂悔聞法之緣. 還爲說大. 述其悟解不虛.

述成上三意也. 十住毘婆沙云. 身無上. 謂

相好. 受持無上. 謂自利利他. 具足無上. 謂

命見戒. 智慧無上. 謂四無□. 不思議無上.

謂六波羅蜜. 解脫無上. 能壞二障. 行無上.

謂聖行梵行. 又身無上名大丈夫. 受持無上

名大慈悲. 具足無上名到彼岸. 智無上名

一切智. 不思議無上名阿羅訶. 解脫無上名

大涅槃. 行無上名三□三佛陀. 菩薩瓔珞十

三云. 道當淸淨穢濁非道. 道當一心多想

非道. 道當知足多欲非道. 道當恭敬□慢

非道. 道當檢意放逸非道. 道當顯曜自隱

非道. 道當連屬無行非道. 道當覺悟愚惑

非道. 道當敎化矜[&FFFF]#非道. 道近善友習惡

非道. 如是等種種明無上道. 今經以圓通

中              欄

爲無上道. 若偏若次皆他經所論. 長夜隨我

受學者. 昔雖大化未破無明. 惑闇心中

隨佛受學. 了因雖遠猶尙不滅. 肉今眞悟

寧虛. 故擧曾敎述見佛不謬也. 我以方便

生我法中者. 此義兩牽. 若昔以大化. 今生

大解. 此屬初意. 若令[&FFFF]#惡道權以小引. 此

是第二意. 從我昔敎法志願佛道汝今悉忘.

自有中途廢大習小. 名中途悉忘. 若而今

便自譯已得滅度. 卽是而今悉忘. 由汝忘

大2願. 卽習小致有憂悔. 而得聞法不虛

也. 我今還欲令汝憶念本願. 卽是述其

得解不虛. 先施權敎. 成其中途不善. 後顯

眞實. 遂其本願大心也. 從汝於未來下. 是

大段第四授記段. 前自陳佛印竟. 是故與記.

若得大解自知得佛. 何俟須記. 記有四

意. 一昔未記二乘而今須記. 二中下未悟.

以記勉勵之. 三令聞者結緣. 四滿其本願.

是故記也. 有長行偈頌. 長行爲十. 一時節

二行因三得果. 釋十號甚多. 且記一種. 無

虛妄名如來. 良福田名應供. 知法界名正

遍知. 具三明名明行足. 不還來名善逝.

知衆生國土名世間解. 無與等名無上士.

調他心名丈夫. 爲衆生眼名天人師. 知

三聚名爲佛. 壞波旬名婆伽婆. 四國土五

說法六劫名七衆數八壽量九補處十法住久

近悉如文. 大論四十八云. 舍利弗. 正法三十

二小劫者. 三災飢病刀. 滅衆生者名小劫.

又直是時節名小劫. 如說法華經六十小

劫. 亦是時節數耳. 非三災滅外物爲小劫

下              欄

也. 偈有十一行半爲二. 初十行頌上九意.

略不頌補處. 長有供養舍利. 後一行半結

歎. 初一行超頌得果. 次供養下. 第二一行追

頌行因. 次過無量下. 第三半行超頌劫名.

次世界名下. 第四一行半頌國淨. 次彼國下.

第五一行半. 頌菩薩衆數. 次如是等下. 第

六半行頌說法. 次佛爲王子下. 第七二行頌

壽量. 次佛滅度之下. 第八一行半. 頌法住久

近. 次舍利廣下. 第九半行供養舍利. 後華光

佛下. 第二一行半結歎. 宜應自欣慶者. 成初

入歡喜位之解也. 初住能百佛世界作佛.

行地倍是. 第五四衆領解. 有長行偈頌. 初經

家[&FFFF]#衆喜. 次陳供養. 作是言下. 正領解. 初

領開權. 今乃復轉下. 領顯實也. 偈有六行

半爲二. 初二行頌上開權顯實. 後四行半.

自述得解隨喜□向也. 我等亦如是者. 如

身子之領解. 如身子被述成. 如身子之得

記也. 問迦葉善吉諸大聲聞. 尙未得解. 四

衆何人而先獲悟. 答四衆天人亦具三品. 上

根同身子. 中下可知. 又解. 身子迦葉□是

權行. 中下未開故. 迦葉滿願示同不解. 淨

名云. 衆生未愈菩薩亦未愈(云云)

○從爾時舍利弗白佛下. 第二大段爲中

根譬說. 文有四品. 此一品正是譬喩開三顯

一. 信解明中根得解. 藥草如來述成. 授記與

決. 此四番皆約譬說. 下四段皆約因緣. 陳

如明繫珠緣而領解. 阿難引空王緣而獲

記(云云). 又例法說. 應有中根四衆歡喜. 而

今無者. 一謂經家存略. 二例前後可知. 後

經數: 一七一八

經名: 妙法蓮華經文句卷第五上

頁數: 六六

上              欄

文在法師品中(云云). 譬說文爲二. 一請二答.

請爲三. 一自述無疑. 二述同1輩有惑. 三

普爲四衆. 自述如文. 同*輩是同行. 懷舊故

須爲請. 四衆是化境. 今新運大悲則普爲

請. 佛常敎化下. 執昔三敎也. 而今於世尊

前下. 執昔一理也. 昔說三是究竟. 今又說

一爲眞實. 矛盾致迷故. 言皆墮疑惑. 有人

云. 身子新舊兩疑. 千二百止有新疑. 今謂上

根疑少. 中下疑多. 云何倒解. 善哉世尊下. 爲

四衆普請也. 因緣者. 前三後一之因緣也. 爾

時佛告舍利下. 第二佛答. 文爲三. 一發起二

譬喩三勸信. 發起爲二. 一抑二引. 抑令憤

勇引令速進. 我先不言下. 指上明權. 皆爲

菩提指上顯實. 皆爲化菩薩者. 若權若實.

皆入佛道無住涅槃. 上已明言. 云何執敎迷

闇不解. 如此責謂是抑文也. 然舍利弗今

當下. 2是引接安慰. 前斥旣切. 恐鄙□自比.

今許其譬喩更明此義. 若能解者猶稱智

也. 二譬喩說長行偈頌. 長行開譬哈譬. 開譬

不同已如上說. 今爲二. 一總二別. 總譬譬

釋迦章3中今我亦如是兩行偈略頌開權顯

實也. 別譬譬釋迦章中我以佛眼觀見四十

一行半偈廣頌開權顯實六意也. 總譬有六.

一長者二舍宅三一門四五百人五火起六三

十子. 長者譬於我. 我卽釋迦一化之主也. 火

宅譬上處所安隱對上三界不安隱也. 一門

譬上宣示佛道門也. 五百人譬上衆生也.

火起譬上對不安隱法五濁八苦也. 三十子.

譬上知衆生性欲三乘行人也. 長者譬爲三.

中              欄

一名行二位號三德業. 名如賓行如主. 行

有親[&FFFF]#名有近遠. 故擧處所以顯名行

也. 封疆爲國最遠. 宰治爲邑居中. 聚落是

□閭最近. 長者名行遍此三處. 近不見其

細陋. 遠但□其高風. 口無擇言身無擇行

意無擇法. 名行相稱眞實大人. 內合如來三

業隨智慧行稱機施化. 名稱普聞德周法

界也. 舊以十方虛空慈悲所被處名國. 三

千爲邑. 一四天下爲聚落. 又大千爲國. 中

千爲邑. 小千爲聚落. 今皆不用. 大論六十

云. 柔順忍爲聚落. 無生忍三菩提爲城. 因

異共爲譬. 今經直用果德爲譬. 實報土

爲國. 有餘土爲邑. 同居土爲聚落. 從本

垂[&FFFF]#攝[&FFFF]#反本. 名行相稱無賓主之異. 彪

炳洋溢遍三土也. 二標位號爲三. 一世長

者. 二出世長者. 三觀心長者. 世備十德. 一

姓貴二位高三大富四威猛五智深六年耆七

行淨八禮備九上歎十下歸. 姓則三皇五帝

之裔. 左貂右揷之家. 位則輔弼丞相鹽梅阿

衡. 富則銅陵金谷□饒侈靡. 威則嚴霜隆重

不肅而成. 智則胸如武庫權奇超拔. 年則

蒼蒼稜稜物4儀所伏. 行則白珪無點所行

如言. 禮則節度庠序世所式瞻. 上則一人

所敬. 下則四海所歸. 十德具焉名大長者.

出世長者. 佛從三世眞如實際中生. 功成道

著十號無極. 法財萬德悉皆具滿. 十力雄猛

降魔制外. 一心三智無不通達. 早成正覺

久遠若斯. 三業隨智運動無失. 具佛威儀

心大如海. 十力種覺所共稱譽. 七種方便而

下              欄

來依止. 是名出世佛大長者. 三觀心者. 觀心

之智從實相出. 生在佛家種性眞正. 三惑

不起雖未發眞. 是著如來衣稱寂滅忍.

三諦含藏一切功德. 正觀之慧降伏愛見. 中

道雙照權實□明. 久積善根能修此觀. 此

觀出於七方便上. 此觀觀心性名上定. 則

三業無過. 歷緣對境威儀無失. 能如此觀.

是深信解相. 諸佛皆歡喜. 歎美持法者. 天

龍四部恭敬供養. 下文云. 佛子住是地. 卽是

佛受用. 經行及坐臥. 旣稱此人爲佛. 豈

不名觀心長者. 今以十德帖經義足. 而闕

一文. 國邑聚落有大長者. 三處稱譽爲大. 豈

非姓貴. 長者豈非位高. 衰邁豈非耆老. 財

富無量豈非□足. 多有田宅卽分略周5瞻.

豈非智深. 多有□僕豈非勢大. 其家廣大.

豈非德行師之. 唯有一門. 豈非禮節訓人

一路. 多諸人衆卽下人所歸. 但闕上人所敬

一文. 今以大字兼之. 大人所知故稱大也.

從其年衰邁下. 三歎德業. 德有內外內則

智略外則□財. 年高博達今古譬佛智德.

衰邁根志純熟譬佛斷德. 財富譬外德. 無量

總譬萬德也. 田宅別譬也. 田能養命譬禪

定資般若. 宅可棲身. 譬實境爲智所託. 略

則十八空門. 廣則無量空門. 若論福德無

行而不修. 若論智慧無境而不照. 故云多

有田宅也. □僕者. 給侍使人. 譬方便知見

皆已具足. 和光六道曲順萬機. 卽實智之

□僕也. 二其家廣大者. 家宅譬上安隱對不

安隱. 不安隱譬三界也. 衆生穴穴皆宅三

經數: 一七一八

經名: 妙法蓮華經文句卷第五下

頁數: 六七

上              欄

界. 如來應化1統而家之. 故言廣大也. 三唯

有一門者. 譬上種種法門宣示於佛道. 道場

觀云. 實相理不異. 慧亦宜一. 出無異路故

言一門. 光宅雲曰. 三界雖曠九十雖多. 論

於出要唯是佛敎. 故言一門. 今明若單理

爲門. 理無通塞. 何門之謂. 單敎爲門. 得經

者衆. 何意不出. 今取理爲敎所詮. 文云以

佛敎門. 出三界苦得涅槃證. 門又二. 宅門

車門. 宅者生死也. 門者出要路也. 此方便敎

之詮也. 車者大乘法也. 門者圓敎之詮也. 若

宅門是2車門. 初三車救子. 亦應卽是等賜

大車. 若所出門非所入門. 驗車宅異也. 四

五百人者. 譬上衆生卽五道也. 五堂閣下.

譬上安隱對不安隱法. 五濁也. 先出所燒

之宅相. 譬六道果報. 次明能燒之火. 譬八

苦五濁. 堂譬欲界. 閣譬色無色界. 牆壁譬

四大3頹落譬減損. 傾危譬遷變. 柱根譬命.

梁棟譬意識. 腐敗譬危殆不久. 欲令易解

作觀釋之. 堂譬身之下分. 閣譬頭等上分.

牆壁譬皮肉. *頹落譬老朽. 柱根譬兩足. 腐

敗譬無常. 梁棟譬脊骨. 傾危譬大期. 周障

屈曲譬大小腸. 又云譬心(云云). 周□下明能

燒之火. 八苦遍在四大四生故言周□. □

皆無常故云俱時. 炊然譬本無今有. 本無

此苦無明故有. 六長者諸子下. 三十子. 譬

上知衆生性欲. 曾習佛法天性相關則子義.

性欲有異若十是菩薩子. 二十三十是二乘

子. 此機俱得出宅故名爲子. 無此機是五

百人. 或者. 支佛出沒不同. 或小乘攝或中乘

中              欄

攝. 皆言十者. 悉有十智之性. 故云內有

智性. 但無如實智性耳. 上三偈先頌實後

頌權. 今總譬中先實後權(云云)4◎

妙法蓮華經文句卷第五上

妙法蓮華經文句卷第五下

天台智者大師說

◎5從長者見是大火下. 是第二別譬也. 別更

爲四. 初長者見火譬. 譬上佛見五濁四行偈

爲本. 二捨机用車譬. 譬上釋迦爲五濁寢

大施小始坐道場十七行半偈爲本. 三等賜

諸子大車譬. 譬上釋迦示眞實相我見佛子

等志心佛道者六行偈爲本. 四長者無虛妄

譬. 譬上我爲諸法王二行半偈爲本. 就初

見火其文有四. 其意但三. 一明能見二明

所見. 三明驚怖四廣前所見. 但成三意. 長

者見標出能見. 譬上我以佛眼觀見也. 是

大火從四面起者. 標出所見. 譬上所見六道

衆生也. 卽大驚怖. 譬上爲是衆生故而起大

悲心也. 而諸子等於火宅內下. 廣第二所見

之火也. 還是釋成驚怖之義. 身受心法. 卽

宅之四邊. 從此四邊. 起淨樂等四倒. 八苦

之火衆苦皆集. 若知身不淨苦無常. 卽煩惱

火滅. 舊有三解. 一云. 四大爲四面. 六識□

託其中. 二卽四生. 三云四倒. 依下文. 以生

老病死爲四邊也. 卽大驚怖者. 念其退大

善故驚. 憂其將起重惡故怖. 驚卽對慈

下              欄

念其無樂. 怖卽對悲憂其有苦. 我雖能於

此所燒之門安隱得出者. 卽是釋成驚怖慈

悲之義. 雖是未盡之辭. 明佛以智慧力能

尋正敎見所詮諦. 不爲五濁八苦所危故

名安. 四倒暴風所不能動故名隱. 蕭然累

外故名得出. 而衆生不爾. 爲火所燒. 如來

慈悲猶爲憂火所熾故言雖也. 經言所燒

之門者. 今問. 敎爲門者. 此敎爲燒爲不燒.

救云. 敎門不燒佛敎爲門. 能通所燒之人.

所通之人被燒. 名能通門名燒. 如門內人

死名門爲衰門實不衰. 又問. 若爾敎是常

住非有爲法. 若不爾何故不燒. 今解不爾.

夫門有件有空. 非件無以標門. 非空無以

通致. 件可陸燼空不可燒. 敎有能詮所詮.

若非詮辯無以爲敎. 若非所詮何以得出.

詮辯可是無常. 所詮非復無常. 得敎下所

詮故. 名安隱得出. 能詮磨滅故. 言所燒之

門. 不從所燒之門. 何由安隱得出. [&FFFF]#於言

敎契於所詮. 大經云. 因無常故而果是常.

如此釋者. 如經於所燒之門也. 若小乘無

常敎門. 此從所燒門出. 若大乘常住敎門. 文

字卽解脫者. 此敎卽理. 體達燒無燒. 而安隱

得出. 若就如來權智. 卽是從所燒門出. 若

就實智體於所燒安隱得出. 故先作衣[&FFFF]#

□案出之不得. 後以無常出之. 卽此意也.

樂著嬉戱. 著見名嬉著愛名戱. 又耽□四

見名嬉. 唐喪其功6名戱. 著愛亦爾. 耽□

五塵名嬉. 空無所獲名戱. 空生從死而無

厭離. 如彼兒戱. 不覺不知者. 都不言有火

經數: 一七一八

經名: 妙法蓮華經文句卷第五下

頁數: 六八

上              欄

名不覺. 不解火是熱法名不知. 旣不知

火熱. 不畏傷身. 名不驚. 不慮斷命故

不怖. 衆生全不覺五陰八苦. 不知四倒三

毒. 旣不識惑云何憂慮. 或侵法身傷於慧

命. 如是不覺於苦. 不知於集. 不驚傷道.

不怖失滅. 以不聞四諦敎則無聞慧名

不覺. 不得思慧名不知. 不得見解名不

覺. 不得思惟解名不知. 見諦卽驚悟. 思惟

卽厭怖又不覺現在苦. 不知未來苦. 故下

文云. 現受衆苦後受地獄等苦卽此義. 逼

身者五識也. 心者意識心王也. 身爲八苦

所逼而心不厭惱也. 亦云曾種大乘功德.

是法身智慧爲體. 體爲四倒所逼. 而不知

不覺. 心不厭患者. 不厭無常之苦. 不患煩

惱之集也. 無心出意者. 不修道心滅也. 今

謂火宅本. 譬五濁. 嬉譬見濁. 戱譬煩惱濁.

不覺不知不驚不怖譬衆生濁. 火來逼身苦

痛切已譬命濁. 心不厭患無心出意譬劫濁.

此與五濁相當(云云). 從是長者作是思惟下.

是第二捨□用車譬. 譬上寢大施小. 上六行

半. 明大擬不得. 後十一行. 用小擬得. 上不

得有三. 一思大擬宜二無機三息化. 今譬

爲二. 初用勸門擬宜. 二用誡門擬宜. 就

勸誡各三. 一擬宜二不受三放捨. 勸門三者.

一從長者作是思惟身手有力下. 譬上念

用大化於三七日中思惟如此事. 二從復

更思惟下. 明子不受. 譬上無機衆生諸根

鈍云何而可度. 三從或當墮落爲火所燒下.

卽是放捨善誘. 譬上無機息化我寧不說

中              欄

法疾入於涅槃也. 長者作是思惟下譬上三

七日思惟也. 身手等者. 引下合譬云但以神

力及智慧力. 以釋此譬. 身譬神通荷負. 手

譬智慧提拔. 依三昧斷德則有神通. 依智

慧智德則有說法. 智斷之力能成法身. 此

之智斷還從勸誡兩門入. 勸卽爲人悉檀. 誡

卽對治悉檀. 此二悉檀. 爲第一義悉檀而

作方便. 如來初欲勸門擬宜衆生令衆善

奉行成就十力無畏一切種智. 而衆生不堪.

次欲以誡門擬宜令諸惡[&FFFF]#作證大涅槃.

衆生不堪無機息化. 故知念用大乘. 1□

是勸誡兩悉檀. 神通智斷耳. 故上文云. 定慧

力莊嚴以此度衆生. 卽其義也. 前歎長者. 其

年衰邁卽譬智斷. 智斷卽是身手力也. 衣[&FFFF]#

□案者. 三藏法師云. 衣[&FFFF]#是外國盛花之器.

貢上貴人用此貯之. 舊云. 衣襟譬大乘因.

□案譬大乘果. 初擬大乘因果. 是則無機

也. 舊又云. 此物譬大乘戒定慧. 初七思惟

所得法. 此如用衣[&FFFF]#. 二七思惟衆生根緣.

如用□. 三七思惟樹地恩如用案. 云此

義出阿含經. 今取合譬文. 若我但以神力及

智慧力[&FFFF]#如來知見力無所畏者. 衆生不能

以此得度. 神力卽是身. 慧力卽是手. 如前

說. 知見譬衣[&FFFF]#. 無畏譬□十力譬案. 如來

以神通. 發動此三法. 以智慧宣說此三

法無機息化. 衣[&FFFF]#□案等. 略中廣之異耳.

略說名如來知見. 知卽一切種智. 見卽佛

眼. 名略義玄. 譬如衣[&FFFF]#一足而多含. 處中

說. 卽名四無所畏. 用對四諦如□. 於法小

下              欄

廣. 於物小安隱. 或作廣說名爲十力. 橫□

該括. 如案多足則無傾覆也. 於法則廣物

則大安. 於三七日中思惟. 欲作如此廣

略作法. 而衆生不堪. 故言衣[&FFFF]#□案也. 復

更思惟下. 第二明子不受. 譬上無機. 惟

有一門而復狹小. 門義如上說. 今更明通

別. 別者. 一謂一理. 一道淸淨門謂正敎.

通於所通. 小謂不容斷常七方便等. 敎理

寬博則非狹小. 衆生不能以此理敎自通.

將談無機故言狹小耳. 通者. 理純無雜故

言一. 卽理能通故言門. 微妙難知故言狹

小. 敎者. 十方諦心更無餘乘. 唯一佛乘故言

一. 此敎能通故言門. 此敎微妙凡夫不知

出處. 是不知權不知入處. 是不知實. 二

乘因聞少知出要永不知入. 菩薩雖自知

出亦不知入. 奪七方便皆不知入出. 上

文云. 若我[&FFFF]#佛乘. 衆生沒在苦. 不能以敎

自通. 將談無機故言狹小. 行者圓因自

行. 行大直道無留難故. 故名爲一. 善行

菩薩道. 直至道場故名爲門. 妙行難行方

便無機. 故言狹小耳. 舊解. 人天小善故云

幼稚. 無大乘善名未有所識. 今明二萬佛

所敎無上道. 大乘善根微弱名幼稚. 若聞

大乘能生謗毁. 名未有所識也. 戀著戱處

者. 前明善弱此明惡强. 卽是因時深著見

愛. 果時深著依正. 欲界著六塵. 色界著禪

味. 無色界著定. 上文云. 衆生諸根鈍. 著樂

癡所盲. 不堪聞大乘也. 或當墮落爲火所

燒. 指此二句名放捨善誘也. 墮落有二. 一

經數: 一七一八

經名: 妙法蓮華經文句卷第五下

頁數: 六九

上              欄

者幼稚憶本戱處故墮落. 二都無識執物

不堅故墮落. 譬著五欲墮在三途. 二者善

弱無識. 謗毁大乘墮落三途也. 從爲說怖

畏下. 第二對治門三者. 一擬宜對治. 誡怖

令出. 對治之相如大品中說. 四念是摩訶

衍. 以不可得故. 異於小乘也. 旣著戱處

故. 說怖事令得[&FFFF]#五濁火燒五陰舍. 宜應

捨離. 若久住著必斷善根. 故云無令爲火之

所燒害. 從父雖憐愍下. 卽是子不受誡也.

不驚不畏者. 不生聞思如上說. 不識八苦

五濁能燒善根. 如不知火. 不識陰界入法

是諸苦器. 如不識舍. 不知喪失法身之

由. 如不知何者爲失. 從但東西走戱視父

而已. 指此二句爲放捨苦言也. 皆背明向

闇如東西. 生死往還速疾如馳走. 於中起

見愛如戱也. 雖用大擬不從大敎. 故言

視父而已. 從長者卽作是念此舍已爲大火

所燒下. 卽是第二用車譬. 譬上尋念過去佛

所行方便力十一行偈. 上文有四. 今譬亦四.

一者擬宜三車譬. 譬上尋念過去佛亦作

三乘化也. 二者父知先心所好譬. 譬上作是

思惟時十方佛皆現. 三者歎三車譬. 譬上正

施三乘思惟是事已卽趣波羅柰也. 四者適

子所願譬. 譬上受行悟入是名轉法輪也. 大

乘化功爲父命. 衆生大善爲子命. 大善若盡

卽子命斷. 子命斷則化功亦廢卽父命斷. 前

言苦痛切已猶是未死. 今云必爲所焚. 卽

有死義也. 上文於所燒之門安隱得出. 今

云若不時出必爲所燒. 此義云何. 前得出者.

中              欄

卽是法身出. 今言若不時出. 卽是應身同

疾. 衆生有善與應身時出. 衆生善斷不與

應身時出. 卽是俱爲所焚也. 今欲應身擬

宜令其時出也. 從我今當設方便欲1設

權也. 從知子先心下. 2第二明有得度之

機也. 其昔曾習小. 是知先心. 性欲不同. 是

知各有所好. 又知衆生昔曾習大. 習大未

濃是爲大弱. 厭老病死故以小接. 是爲小

强. 如身子六心中退. 本曾習大名知先心.

中厭老死名各有所好. 從而告之言下.

第三是歎三車希有譬. 譬上正轉法輪也.

此卽爲三. 謂勸示證. 玩好希有下. 卽是勸

轉. 如此種種下. 卽是示轉汝等於此火宅宜

速出來皆當與汝. 卽是證轉也. 從爾時諸子

聞父所說下. 第四適子所願譬. 譬上受行悟

入. 前偈本略今譬事廣. 廣明修因至果. 依

六句解釋. 一適願者. 機敎相稱此卽聞慧也.

勇銳者卽是思慧. 思心動慮思慧方便也. 互

相推排者. 推四眞理排伏見惑. 邪正未決

名爲互相. 此入修慧屬煖頂位也. 競者. 競

取勝理也. 此是忍法位競取勝理. 初觀縮

十二諦競趣眞道. 後縮觀趣苦法忍也. 共

者. 是世第一法位. 同觀一諦. 與苦法忍四

觀不別也. 馳走者. 入見道十五心. 速疾見

理. 譬上便有涅槃音. 見道之中分得涅槃

也. 爭出者. 思惟道也. 爭出三界成無學果.

斷思惟盡方出火宅. 卽譬上偈及以阿羅

漢法僧差別名也. 觀心解者. 中道正觀直觀

實相. 心法相稱名適所願. 境無邊故. 觀亦無

下              欄

邊名勇. 境硏心利名銳. 心境相硏. 名互相

推排. 心王心數緣境速疾. 名競共馳走. 遍

歷一切陰界入等無非實相. 名爲出火宅

也(云云). 是時長者見諸子等下. 是別譬中. 第

三等賜諸子大車譬. 譬上顯眞實相. 此文

爲四. 一父見子[&FFFF]#難歡喜譬. 譬上我卽作

是念所以出於世至今我喜無畏兩行一句

偈爲本. 二諸子索車譬. 譬上大乘機發我見

佛子等志心佛道者咸以恭敬心皆來至我所

兩行偈爲本. 三等賜諸子大車譬. 譬上於諸

菩薩中正直捨方便但說無上道三句爲本.

四諸子得車歡喜譬. 譬上菩薩聞是法疑網

皆已除一偈爲本. 上法說中先明機發. 次

說障除佛喜無畏. 今譬中先明[&FFFF]#難. 後明

索車. 若具足論應作四句. 有先障除後機

發. 如四大聲聞等於三藏中障除. 大品末

法華初大機始發. 二障未除大乘機發. 如華

嚴中及法華中諸凡夫衆得入佛慧者. 餘兩

句如上說. 若大機先動後障除. 如方便品

所說. 若先除障後機動. 如今所說. 機動障

除互現. 共成一意也. 又方便品. 明佛喜無

畏. 此中諸子歡喜. 以子喜故其父亦喜. 此

亦互現. 共成一意也. 就[&FFFF]#難中具二義. 謂

[&FFFF]#難歡喜. 若子未[&FFFF]#難. 父則憂念. 若得離

火心卽泰然. 故[&FFFF]#難歡喜得爲一譬. 以子

歡喜其父亦喜. 得譬佛喜也. 四衢道中者.

舊云. 四濁障除如四達路. 更得一濁除. 如

露地坐. 今不爾. 五濁直明垢障之法. 未論

治道. 不應譬衢道. 衢道正譬四諦. 四諦觀

經數: 一七一八

經名: 妙法蓮華經文句卷第五下

頁數: 七○

上              欄

異名爲四衢. 四諦同會見諦. 如交路頭. 見

惑雖除思惟猶在不名露地. 三界思盡名

露地. 住果不進故云而坐. 不爲見思所

局. 故云泰然. 生滅度安隱想. 故言歡喜

也. 各白父言下. 第二是索車譬. 文云. 願賜

我等三種寶車. 文無索字義者. 依此請辭

明索車耳. 有人云. 二乘索車菩薩不索. 作

十難難之. 一云. 二乘出三界外. 至許車

處索果車. 菩薩未至許處. 那忽索車. 二云.

大乘經無菩薩索小乘果. 故知不索. 三云.

所化菩薩從初發心. 終至補處. 皆是凡夫不

出三界. 義則無索. 能化菩薩三十三心. 見

傾思未盡. 三十四心便是佛. 佛從誰索. 四

二乘果在正使門外. 佛果在習氣無知門外.

二乘斷正使盡不見車. 是故索. 菩薩未斷

習與無知那忽索. 五明二是方便可言索.

文云唯此一事實. 餘二則非眞. 以此推之

但二索一不索. 六從大品已來. 至法華已

前. 佛因佛果皆是方便者. 付窮子財此之珍

寶. 皆應是方便. 若付財是眞實. 則大品等

明佛乘. 已是眞實那忽更索. 七方便品偈.

[&FFFF]#昔說小是方便. 不[&FFFF]#大是方便. 當知佛

子大乘非方便那忽有索. 八若三人索者何

無領解. 領解無故. 故知不索也. 九合賜車.

文云. 見諸衆生出三界苦. 得涅槃樂. 故賜

以大乘. 菩薩不證涅槃那忽索. 十諸子安

坐故就父索. 二乘果滿不修行. 故安坐可

得有索. 菩薩行未息. 無安坐義那忽索.

私以總別. 駁之. 索是心請之別名. 在意名

中              欄

心索. 在口名請索. 在身名乞索. 如□者

心知. 如飢者請食. 如迷者問道. 凡居不

達之地. 何有不索之理. 由索故許與. 許與

故歡喜. 今文具有請與歡喜. 法說中千二百

人. 身子爲首. 慇懃三請. 菩薩衆中彌勒

爲首. 佛口所生子. 大數有八萬. 合掌以敬

心. 欲聞具足道. 譬說之初. 身子爲中根人

請. 又總爲四衆請. 傍爲下根請. 文云. 善哉

世尊. 願爲四衆說其因緣. 法說許云. 汝已

殷勤三請豈得不說. 譬說許云. 當以譬喩

更明此義. 因緣許云. 我及汝等宿世因緣. 吾

今當說. 法說竟身子歡喜. 譬說竟迦葉等歡

喜. 宿世1說竟樓那歡喜. 又合譬文云. 令諸

子等日夜劫數常得遊戱. 與諸菩薩乘是

寶乘直至道場. 以喜故知與. 與故知請. 三

周三義明文炳然. 何故偏言二索一不索. 別

駁其一. 齊三藏明菩薩不斷惑. 依法華

有四句. 謂障除大機動. 障未除大機動. 2機

動則知索. 其二云. 大乘經無菩薩索小乘

果. 大品云. 三乘之人. 同以無言說道. 斷煩

惱入涅槃. 斷煩惱入涅槃同. 何故不索.

其三云. 三十三心名菩薩. 三十四斷思盡卽

成佛. 佛從誰索. 此猶三藏義. 見障未除大

機尙動. 肉三十三心而當不動. 動卽知索.

其四. 菩薩未斷習氣無知不應索. 斷盡成

佛佛從誰索. 此三乘通敎義. 具縛障存尙大

機動. 肉殘習無知耶. 其五. 唯此一事實. 實卽

是眞那忽復索. 被會絶待之唯一. 一外更無

法. 昔待二之唯一. 一外更有法. 一名同而

下              欄

體異. 闇執瓦礫魚目. 謂夜光月形. 愚3豈而

智愍(云云). 其六. 般若已來法華已上. 與付財

法同. 不應有索. 汝不聞共不共般若. 不

共不須索. 共者不應不索(云云). 其七. 方便

品初. 昔說小是方便. 不[&FFFF]#昔說大是方便.

大非方便. 是故不索者. 汝不4聞壽量品中.

我少出家得三菩提. 乃至中間若小若大若

己若他皆我方便. 諸佛亦然. 寧得不索. 其

八. 若菩薩索菩薩應領解. 領解旣無故知不

索. 汝不聞法說竟. 天龍四衆皆領解. 其作

菩薩謂是何耶. 又法師品中. 三乘皆與記.

若不領解那忽與記. 其九. 出三界苦得安

隱樂. 乃賜乃索. 菩薩未出未證. 是故不索.

猶是三藏義耳. 其十. 諸子安坐爾乃賜車. 二

乘行息名安坐. 菩薩行不息非安坐. 那忽

索車. 猶是前義耳. 自有行息索行未息索.

又菩薩行行. 卽是乘乘. 乘由索得何謂不

索. 觀其詭累三藏. 故設此十難. 管見一斑

都非大體. 今當爲爾分別說之. 自有不斷

惑不索車. 三藏菩薩是. 自有斷惑索車.

通敎菩薩是. 自有亦斷惑亦不斷惑亦索

亦不索. 別敎菩薩是. 自有非斷惑非不斷

惑非索非不索. 圓敎菩薩是. 又歷五味乳

味兩意. 一亦斷亦不斷. 亦索亦不索. 二非

斷非不斷. 非索非不索. 酪味一意不斷不

索. 生□備四意. 熟□但三意. 醍□一意. 宏

綱大統其義如此. 於一一句一一意. 復各四

句. 謂障除機動. 障未除機動. 障亦除亦未

除機動. 障非除非不除機動. 斯宗不見執